CELEX: 32006R1750
Language: sl
Date: 2006-11-27 00:00:00
Title: Uredba Komisije (ES) št. 1750/2006 z dne 27. novembra 2006 o izdaji dovoljenja za selenometionin kot krmnega dodatka   (Besedilo velja za EGP)

28.11.2006   
            
            
               SL
            
            
               Uradni list Evropske unije
            
            
               L 330/9
            
         UREDBA KOMISIJE (ES) št. 1750/2006
   z dne 27. novembra 2006
   o izdaji dovoljenja za selenometionin kot krmnega dodatka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 predvideva izdajo dovoljenja za dodatke za uporabo v prehrani živali ter razloge in postopke za odobritev takega dovoljenja.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge. V skladu s členom 7(3) navedene uredbe so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev pripravka selenometionina kot krmnega dodatka za vse vrste v kategorijo dodatkov k prehrani „nutritivni dodatki“.
            
         
               (4)
            
            
               Analitska metoda iz zahtevka za izdajo dovoljenja v skladu s členom 7(3)(c) Uredbe (ES) št. 1831/2003 zadeva določitev aktivne snovi krmnega dodatka v krmi. Analitska metoda iz Priloge k tej uredbi se zato ne sme razumeti kot analitska metoda Skupnosti v smislu člena 11 Uredba (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2).
            
         
               (5)
            
            
               Evropska agencija za varnost hrane („Agencija“) je v svojem mnenju z dne 19. aprila 2006 navedla, da selenometionin nima škodljivega vpliva na zdravje živali in ljudi ali okolje (3). Poleg tega je ugotovila, da selenometionin ne predstavlja kakšnega drugega tveganja, ki bi v skladu s členom 5(2) Uredbe (ES) št. 1831/2003 izključilo izdajo dovoljenja. V skladu s tem mnenjem se lahko uporaba navedenega pripravka šteje kot vir biorazpoložljivega Se in izpolnjuje merila nutritivnega dodatka za vse vrste. V mnenju Agencija priporoča ustrezne ukrepe za varnost uporabnikov. Ne upošteva pa potrebe po posebnih zahtevah za spremljanje po vključitvi v promet. To mnenje potrjuje tudi poročilo referenčnega laboratorija Skupnosti, ustanovljenega z Uredbo (ES) št. 1831/2003, o analitski metodi krmnega dodatka v krmi. Ocena tega pripravka je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljen v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki je opredeljen v Prilogi in je uvrščen v kategorijo dodatkov „nutritivni dodatki“ in v funkcijsko skupino „sestavine elementov v sledovih“, je dovoljen kot dodatek v prehrani živali v skladu s pogoji, določenimi v navedeni prilogi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. novembra 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 165, 30.4.2004, str. 1. Uredba, kakor je bila spremenjena z Uredbo Komisije (ES) št. 776/2006 (UL L 136, 24.5.2006, str. 3).
   
      (3)  Mnenje Znanstvenega odbora za dodatke k prehrani in proizvode ali snovi, ki se uporabljajo v prehrani živali, o varnosti in učinkovitosti proizvoda Sel-Plex® kot krmnega dodatka v skladu z Uredbo (ES) št. 1831/2003. Sprejeto 19. aprila 2006. EFSA Journal [Bilten EFSA] (2006) 348, str. 1–40.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Zgornja meja starosti
               
               
                  Najmanjša vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Največja vsebnost elementa (Se) v mg/kg popolne krmne mešanice z vsebnostjo vlage 12 %
               
            
                  Skupina nutritivnih dodatkov. Funkcijska skupina: sestavine elementov v sledovih
               
            
                  3b8.10
               
               
                  —
               
               
                  Organska oblika selena, proizvedenega iz Saccharomyces cerevisiae
                  
                  CNCM I-3060
                  (Selenizirana inaktivirana kvasovka)
               
               
                  Lastnosti dodatka:
                  Organski selen, v glavnem selenometionin (63 %), in komponente selena z majhno molekulsko maso (34–36 %) z vsebnostjo 2 000–2 400 mg Se/kg (97–99 % organskega selena)
                  Analitska metoda (1)
                  
                  Atomska absorpcijska spektrometrija (AAS) z Zeemanovo grafitno pečjo ali hidridom
               
               
                  Vse vrste
               
               
                  —
               
               
                   
               
               
                  0,50 (skupaj)
               
               
                  Dodatek se v obliki premiksa vključi v popolne krmne mešanice.
                  Za varnost uporabnika: zaščita za dihala ter zaščitna očala in rokavice med ravnanjem.
               
               
                  10 let po datumu začetka veljavnosti te uredbe
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/html/crlfaa/